คือหนูอยากสอบถามว่า ประจำเดือนหนูไม่มาสองเดือนแต่ตรวจแล้วไม่ท้อง พอเข้าเดือนที่สามอยู่ๆประจำเดือนก้อมา แล้วหนูก้อมีอาการเวียนหัว คลื่นไส้ เหม็นอาหาร แบบนี้เกิดจากอะไรค่ะ หนูควรไปหาไหมค่ะ
สวัสดีค่ะ ประจำเดือนที่ไม่มานานเกินกว่า 35 วันจากรอบก่อนนั้น อาจจะมีสาเหตุที่พบได้บ่อยก็คือเรื่องของการตั้งครรภ์ สาเหตุอื่นๆ เช่น มีพังผืดมดลูก ถุงน้ำหลายใบในรังไข่ ฮอร์โมนรังไข่ไม่สมดุล โรคไทรอยด์ทำงานผิดปกติ เป็นต้นโดยอาการเวียนหัว คลื่นไส้ เหม็นอาหาร ไม่ใช่อาการที่จำเพาะเจาะจงต่อการตั้งครรภ์ หากก่อนหน้านี้ประจำเดือนหายไป แล้วอยู่ๆมีเลือดออกมา อาจจะเป็นภาวะแทรกซ้อนจากการตั้งครรภ์ หรือมีประจำเดือนมาไม่สม่ำเสมอจากสาเหตุต่างๆดังที่กล่าวไปได้ ควรไปพบแพทย์เพื่อยืนยันการตั้งครรภ์และตรวจหาสาเหตุที่ทำให้ประจำเดือนมาไม่สม่ำเสมอต่อไปกรณีไม่ได้มีการตั้งครรภ์ค่ะ เบื้องต้นไม่ซื้อยาปรับฮอร์โมนใดๆมาใช้เอง